open-index/open-wikipedia-markdown huggingface dataset:
Zeppelinobservatoriet

**Zeppelinobservatoriet** er en norsk forskningsstasjon som ligger nær toppen av Zeppelinfjellet (474 meter over havet) ved Ny-Ålesund som ligger på vestkysten av Svalbard ved 79 grader nord. Forskningsstasjonen eies og driftes av Norsk Polarinstitutt, men det er NILU – Norsk institutt for luftforskning som har det vitenskapelige ansvaret for Norges forskningsaktiviteter der. Den tekniske driften av stasjonen dekkes over Miljøverndepartementets budsjett.

Målestasjonen på Zeppelinfjellet ble bygget i 1988-1989 og offisielt åpnet i 1990. Etter 10 års bruk ble det slått fast at bygningen ikke lenger dekket de behov som var nødvendig for å operere avanserte måleinstrumenter. I andre halvår 1999 ble den gamle bygningen revet og fjernet, og en ny og bedre stasjon ble bygd på samme sted. Miljøverndepartementet i Norge bevilget de nødvendige midlene, og i tillegg ble midler bevilget fra Knut och Alice Wallenbergs stiftelse via MISU (Meteorologiska institutionen, Stockholms universitet). Den nye stasjonsbygningen ble offisielt åpnet av Kronprins Haakon 2. mai 2000.

## Forskning

Observatoriet er den norske forskningsstasjonen som ligger lengst nord og som er en del av det største arktiske forskingsinfrastrukturen: Ny-Ålesunds internasjonale samling av forskningsinstitusjoner (se forskningstrukturen på Ny-Ålesund). Zeppelinobservatoriet er sentralt i overvåkingen av det globale atmosfæriske miljøet. Data derifra spiller en viktig nasjonal og internasjonal rolle for kartleggingen av klimaendringer; stratosfæreozon- og UV-endringer; miljøgifter (persistente organiske forurensninger som PCB, tungmetaller som kvikksølv); langtransporterte luftforurensninger (sur nedbør, partikler, overgjødsling, bakkenær ozon). Det er en avgjørende forutsetning for kvaliteten på miljødataene fra Ny-Ålesund at stasjonene ligger i et uforstyrret arktisk miljø hvor lokale forurensningskilder er helt eliminert eller under meget streng kontroll.

Data fra Zeppelinobservatoriet brukes blant annet innenfor Konvensjonen om langtransportert grenseoverskridende luftforurensning (LRTAP innenfor UNECE); Rammekonvensjonen om klimaforandringer (FCCC; IPCC under UNEP og WMO); AMAP (Program for overvåkning og vurdering av Arktis); og Global Atmospheric Watch (GAW under WMO) og Network for Detection of Stratospheric Change (NDSC under WMO og NOAA).

I tillegg til atmosfærestudiene som utføres på stasjonen, arbeides det i Ny-Ålesund med studier av marine og terrestriske økosystemer, breer, fysiske egenskaper i snø og is, solinnstråling og jordoverflatens energibalanse. Zeppelinobservatoriet tilhører en liten gruppe av svært viktige globale atmosfærestasjoner; andre stasjoner finnes på Mauno Loa på Hawaii, Sørpolen, Point Barrow i Alaska, Mace Head vest i Irland, Samoa i Stillehavet, Cape Grim på Tasmania og Zugspitze/Jungfraujoch i Alpene.

## Se også
* Birkenesobservatoriet

## Referanser


## Eksterne lenker
* NILU Polarportal
* Zeppelinobservatoriet (Svalbard)
Bernhard Lösener

**Bernhard Lösener** (født 27. desember 1890 i Fürstenberg (Oder), død 28. august 1952 i Köln) var en tysk jurist og nazistisk embetsmann. Han virket fra 1935 som "Rassenreferent" med arbeidet med Nürnberg-lovene.

Han var sønn av en lavere embetsmann. Han deltok i den første verdenskrig og begynte deretter ved Tübingen universitet. Han ble med i NSDAP i 1930 og etter maktovertagelsen i 1933 fikk han en stilling i Innenriksdepartementet. Han var viktig i skrivingen av flere anti-jødiske lover, særlig Nürnberg-lovene fra 1935 og konsentrerte seg særlig om problemer knyttet til "mischlinger".

I henhold til Löseners egen forklaring jobbet han systematisk for å sikre at "kvart-jøder", "halvjøder" og "fulljøder" i blandete ekteskap skulle sikres fra nazistisk forfølgelse og tilintetgjørelse. Han mente at så mange som 100&nbsp;000 mischlinger var reddet fra deportasjon og død på grunn av hans motvilje mot å klassifisere dem som fulljøder. I 1943 forlot han Innenriksdepartementet og ble utnevnt til dommer.

I november 1944 ble han arrestert, mistenkt for å ha hjulpet et ektepar som var involvert i kuppforsøket mot Hitler. Han ble ekskludert fra partiet og forble fengslet frem til krigens slutt.

Lösener ble arrestert to ganger etter 1945, men ble til slutt frigitt og vendte tilbake til sitt arbeid som embetsmann inntil sin død i 1952.

## Referanser
Kjetil Backen

**Kjetil Backen** (født 28. juni 1969) er en norsk hundekjører bosatt i Porsgrunn. Sammen med Robert Sørlie og Bjørnar Andersen danner han *Team Norway*.

## Nasjonale løp
Backen startet med hundekjøring i 1996 og vant Drevsjøløpet året etter. I karrieren har han fire Norgesmesterskap, ett i 1999, to i 2000 og ett i 2001. Som førstegangskjører vant han det korte Femundløpet (F280, som senere ble F400) i 1998 og Finnmarksløpet 1000 i 2000. I 2008 vant han for første gang det lengste Femundløpet (F600).

## Iditarod
I 2008 kjørte Backen Iditarod for tredje gang og ble nummer ni. Han ble nest beste førstegangskjører i 2002 med en 10.-plass og i 2005 klatret han helt opp på pallen med en tredjeplass.

## Eksterne lenker
* 
* Hjemmeside hos Team Norway
Baseball under Sommer-OL 1992

**Baseball** var med som olympisk sport for første gang under OL-1992 i Barcelona. Sporten har tidligere vært med som demonstrasjonsport hele sju ganger, den første gang allerede under OL 1912 i Stockholm. Baseballturneringen, som kun var for menn, ble avviklet mellom 26. juli og 5. august. Cuba vant finalen over Kinesisk Taipei med 11-1 og ble de første olympiske mesterne i baseball.   

## Medaljer

## Menn
### Semifinaler

### Finaler

## Medaljevinnerne






## Eksterne lenker
* Resultater og profilside  på sports-reference.com
Ischia

**Ischia** er ei øy på Italias vestkyst. Ischia ligger i Tyrrenhavet, ut for Napoli. Ischia er ei vulkanøy, og er formet av en kompleks vulkan. Selve vulkanen heter Epomeo (788 moh.) Øya ble rystet av jordskjelv med en styrke på 3,6 den 21. august 2017.

Øya, hvor turisme er viktig, er den største av de flegreiske øyene (italiensk: *Isole Flegree*). Den måler omtrentlig 10 øst til vest og 7 km fra nord til sør og har omtrent 34 km med kystlinje og en overflate 46,3 km2. Den er bortimot fullstendig bestående av fjell, og den høyeste fjelltoppen, Monte Epomeo, er 788 meter.

## Administrativ inndeling
Administrativt er Ischia delt i seks kommuner (*comuni*):
* Ischia
* Casamicciola Terme 
* Lacco Ameno 
* Forio 
* Serrara Fontana 
* Barano d'Ischia

## Referanser

 
## Eksterne lenker
*
Merry Christmas, Mr. Lawrence

***Merry Christmas, Mr. Lawrence*** er en britisk-japansk dramafilm fra 1983 med David Bowie, Tom Conti, Ryuichi Sakamoto og Takeshi Kitano i hovedrollene. Regi er ved Nagisa Oshima. Filmen er basert på Lawrence van der Posts to romaner *The Seed and the Sower* (1963) og *The Night of the New Moon* (1970). Begge bøkene omhandler hans opplevelser som japansk krigsfange.

## Handling
Handlingen utspiller seg på Java i 1942, under andre verdenskrig, da en gruppe engelskmenn blir utsatt for mishandling i en japansk fangeleir. Forholdet mellom fanger og voktere er dårlig, bortsett fra det merkelige forholdet mellom en av fangene (Bowie) og kommandanten (Sakomoto). Etterhvert oppstår det en intens nervekamp mellom de to.

## Om filmen
;Anmelderne
Aftenpostens anmelder gav den blandet mottakelse.

;Priser
Filmen vant en BAFTA-pris for beste musikk i 1984. Den ble i 1983 nominert til Gullpalmen ved Filmfestivalen i Cannes. Den vant flere andre mindre kjente filmpriser både i Japan og andre steder.

;Tema
Filmen forsøker å analysere forholdet mellom japansk og europeisk kultur. Den antyder homoerotiske undertoner.

## I rollene
(utvalg)
* David Bowie: Maj. Jack 'Strafer' Celliers
* Tom Conti: Lt.Col. John Lawrence
* Ryuichi Sakamoto: Capt. Yonoi
* Takeshi Kitano: Sgt. Gengo Hara
* Jack Thompson: Group Capt. Hicksley

## Referanser


## Eksterne lenker
*
Werner Scholz

**Werner Scholz** (født 1898 i Berlin, død 1982 i Alpbach i Tirol) var en tysk maler. Han karakteriseres som sosialkritisk ekspresjonist.

Scholz ble utdannet som maler ved *Hochschule für Bildende Künste* i Berlin. Der ble han fascinert av spesielt Max Beckmann. Han utviklet en malestil som var både lik og likevel personlig, med nedtoning av motivet, men desto sterkere fremheving av tematikken i bildet. Han var med i Die Brücke, og hadde utstillinger i Hamburg, Mannheim, Köln, Essen, Wien m.fl.

Werner Scholz hadde suksess, inntil han ble erklært som entartet av nazi-regimet, som drev ham i eksil til Tirol. Fjellandskaper derfra går igjen i flere av hans senere bilder. 6 av hans verk ble beslaglagt.

Også i etterkrigstiden var Scholz aktiv, og fikk utsmykningsoppdrag, bl.a. av firmaet Krupp med tema «industri».

Han var soldat under første verdenskrig hvor han ble alvorlig skadet og mistet venstre arm.

## Referanser
Årets museum i Norge

**Årets museum** er en pris som hvert år deles ut av Norges museumsforbund til en museumsinstitusjon som har gjort seg positivt bemerket i foregående år. Prisen deles vanligvis ut på museumsforbundets årsmøte.

Juryen oppnevnes av Norges museumsforbund.

I 1993 vant Alta museum prisen som Årets museum i Europa. 

Den første prisutdelingen i Norge fant sted i 1997 da Woxengs samlinger ble kåret til *Årets museum* i Norge. I 2003 og i 2020 ble det ikke utdelt noen pris.

## Liste over årlige vinnere av prisen «Årets museum»

## Se også
*Årets museum i Europa

## Referanser


## Eksterne lenker
* Årets museum på Norges Museumsforbunds nettsider.
Baseball under Sommer-OL 2000

**Baseball** var med på det olympiske programmet for tredje gang under OL-2000 i Sydney. Baseballturneringen, som kun var for menn, ble avviklet mellom 17. og 27. september. USA vant finalen over Cuba med 4-0 og ble olympiske mesterne i baseball for første gang.   

## Medaljer

## Menn
### Semifinaler

### Finaler

## Medaljevinnerne






## Eksterne lenker
* Resultater og profilside  på sports-reference.com
Sund (andre betydninger)

**Sund** kan referere til:

* Et sund, en geografisk formasjon

## Steder i Norge
* Sund (Hordaland), tidligere kommune i Hordaland
* Sund i Lofoten, fiskevær
* Sund tinglag i Romsdal
* Sund lensmannsdistrikt i Romsdal
* Sund gård, amtmannsgård i Inderøy
* Sund folkehøgskole, i Inderøy
* Sund kirke, flere kirker

## Steder i Norden
* Sund (Södermanland), svensk tettsted i Södermanland
* Sund (Åland), kommune på Åland
* Sund (Færøyene), tettsted på Streymoy
Perrig Quéméneur

**Perrig Quéméneur** (født 26. april 1984) er en fransk landeveissyklist, som syklet hele sin profesjonelle karriere for Bouygues Télécom/Team Total Direct Energie. Han ble kåret til mest offensive rytter på den sjette etappen i Tour de France 2015.

Han la opp i 2019.

## Referanser




## Eksterne lenker
* 
*
Baseball under Sommer-OL 2004

**Baseball** var med på det olympiske programmet for fjerde gang under OL 2004 i Athen. Baseballturneringen, som kun var for menn, ble avviklet mellom 15. og 25. august. Cuba vant finalen over Australia med 6-2 og ble olympiske mestere i baseball for tredje gang.   

## Medaljer

## Menn
### Semifinaler

### Finaler

## Medaljevinnerne






## Eksterne lenker
* Resultater og profilside  på sports-reference.com
Baseball under Sommer-OL 2008

**Baseball under Sommer-OL 2008**. Baseball var med på det olympiske programmet for femte og siste gang under OL 2008 i Beijing. Baseballturneringen, med åtte lag, kun for menn, ble avviklet i perioden 13. til 23. august. Sør-Korea beseiret Cuba i finalen og ble de siste olympiske mestrene i baseball.

## Medaljer

## Gruppespill

## Utslagsrunder

### Semifinaler

### Finaler

## Medaljører

## Eksterne lenker
* Resultater og profilside  på sports-reference.com
Baseball under sommer-OL

**Baseball under sommer-OL**. Baseball kom med som olympisk sport første gang i 1992 i Barcelona. Sporten hadde tidligere vært med som demonstrasjonsidrett i hele sju olympiske leker. Baseball ble arrangert i fem sommerleker på rad til og med Beijing i 2008, og var en av arrangørenes utvalgte idretter i Sommer-OL 2024 i Tokyo. Det er også planlagt en olympisk turnering i Sommer-OL 2028 i Los Angeles.  Cuba har vunnet tre av fem olympiske titler i baseball, og USA og Sør-Korea hver sin.    

## Medaljefordeling

## Medaljevinnere
}
|-
|1996 Atlanta
|
|
|
|-
|2000 Sydney
|
|
|
|-
|2004 Athen
|
|
|
|-
|2008 Beijing
|
|
|
|-
|2020 Tokyo
|
|
|
|-
|2028 Los Angeles
|
|
|
|}

## Referanser


## Eksterne lenker
* 
* Resultater og profilside  på sports-reference.com
Michael Baziljevich

**Michael Baziljevich** (født 14. august 1965) er fysiker. Han er professor i kondenserte fasers fysikk ved Universitetet i Oslo. 

Baziljevich er cand.scient. fra Universitetet i Oslo i 1990 og tok doktorgrad samme sted i 1996. Han er tilknyttet fysisk institutt og arbeider innenfor fagområdet lavtemperaturfysikk/superkonduktivitet. 

Han mottok Prisen for god forskningsformidling ved Universitetet i Oslo i 2003, og i 2011 ble han slått til *Kommandør af Store Biørn* av Realistforeningen for sitt arbeid med Astrofestivalen. Han har tidligere fått Norges forskningsråds formidlingspris for sitt arbeide med å øke interessen for forskning og vitenskap, spesielt blant unge. Han har også tidligere vært leder for Foreningen Unge Forskere. 

I 2015 utgav han boka Sansenes vidunderlige verden om optiske illusjoner og andre sansebedrag, samt hvordan disse kan forklares gjennom fysiologi.

## Bibliografi
* *Sansenes vidunderlige verden* Dreyer 2015 ISBN 9788282651165 
* *Atomet og eplet : en utrolig reise fra naturens aller minste byggesteiner – ut til universets yttergrenser* Oslo : Damm , 1999 ISBN 82-517-8940-0 

## Referanser


## Eksterne lenker

* Michael Baziljevich: Klar himmelen over Skjeberg Portrett i tidsskriftet «Apollon»
Jumper (film)

***Jumper*** er en amerikansk film fra 2008 regissert av Doug Liman. Simon Kinberg har skrevet manuset som er basert på romanen *[[Jumper (bok)|Jumper]]* fra 1992 av Steven Gould.

## Handling
David rømmer hjemmefra og oppdager at han kan klare å teleportere seg selv til hvilken som helst plass. Han oppdager også snart at det ikke bare er fordeler med dette, siden det finnes en gruppe mennesker som gjør hva som helst for å drepe ham.

## Medvirkende
* Hayden Christensen – David
* Samuel L. Jackson – Cox
* Diane Lane – Mary Rice
* Jamie Bell – Griffin
* Rachel Bilson – Millie
* Tom Hulce – Mr. Bowker

## Eksterne lenker
* 
* 
* 
* ''Jumper''  hos MoviePress
Jumper

**Jumper** er en type genser.

*Jumper* kan også referere til:
*''Jumper'' (bok), av Steven Gould
**''Jumper'' (film), basert på boken
* Jumper, en kortslutningsdel for elektronikk
Susanne von Almassy

**Susanne von Almassy** (født 15. juni 1916 i Wien, død 16. februar 2009; egentlig *Susanne Emilie Henrietta Marie von Almássy*) var en østerriksk skuespillerinne.

Hun stammet fra ungarsk militæradel, og fikk sin skuespillerutdannelse ved Staatsakademie für Musik und Darstellende Kunst i Wien. I 1937 debuterte hun i *[[Minna von Barnhelm]]*. Hun ble engasjert ved teateret i Gera i 1938, og spilte siden i Chemnitz. Videre spilte hun ved Thalia Theater og Deutsches Schauspielhaus i Hamburg.

I 1946 reiste hun tilbake til Wien, hvor hun spilte ved kammerspillene, Volkstheater, Theater an der Wien, Burgtheater og Theater in der Josefstadt. Hun hadde også flere filmroller.

Hun fikk den østerrikske ærestittelen kammerskuespiller, og mottok Kainz-medaljen (1970) og Österreichisches Ehrenkreuz für Wissenschaft und Kunst (1999).

## Filmografi
* 1945: *Sag die Wahrheit* (ufullendt)
* 1948: *[[Der Herr Kanzleirat]]*
* 1950: *Die gestörte Hochzeitsnacht*
* 1950: *Pikanterie*
* 1951: *Du bist die Schönste für mich / Zwei in einem Auto'
* 1953: *Briefträger Müller*
* 1956: *Mein Vater, der Schauspieler*
* 1956: *Anastasia, die letzte Zarentochter*
* 1956: *Der Hexer* (TV) 
* 1956: *Stresemann*
* 1957: *Und das am Montagmorgen* (TV) 
* 1957: *Sisi – Schicksalsjahre einer Kaiserin*
* 1958: *Penelope oder Die Lorbeermaske* (TV)
* 1958: *Bühne frei für Marika!*
* 1960: *Die erste Mrs. Selby* (TV) 
* 1960: *Die rote Hand*
* 1964: *Eine Frau ohne Bedeutung* (TV) 
* 1969: *Adrienne Mésurat* (TV) 
* 1969: *Das ausschweifende Leben des Marquis de Sade*
* 1971: *Das Konzert* (TV) 
* 1971: *Emilia Galotti* (TV) 
* 1971: *Was weiß man denn...* (TV) 
* 1988: *Ein Denkmal wird erschossen* (TV) 
* 1997: *Mein Opa und die 13 Stühle* (TV) 
* 1997: *Morde ohne Leiche* (TV-serien *Tatort*)
* 2000: *Vino Santo'' (TV)

## Referanser


## Eksterne lenker
*
Mohamed Hassanein Heikal

**Mohamed Hassanein Heikal** (arabisk: ) (født 1923, død 2016) var en egyptisk forfatter og ledende journalist. 

Han var sjefredaktør i den Kairo-baserte dagsavisen *[[Al-Ahram]]* i flere år, og en respektert kommentator for hendelsene i Midtøsten-konflikten i mer enn 50 år. Heikal artikulerte president Nassers tanker i hans regjeringstid, men fortsatte av ukjente årsaker ikke med dette for hans etterfølger Anwar Sadat.

## Bibliografi (utvalg)
* *Sphinx and Commissar* (1983)
* *Cutting the Lion's Tale: Suez Through Egyptian Eyes* (1983)
* *The Road to Ramadan* (1983)
* *Autumn of Fury: The Assassination of Sadat* (1983)
* *Nasser: The Cairo Documents*
* *The Sphinx and the Commissar: The Rise and Fall of Soviet Influence in the Middle East*
* *The Cairo Documents: The Inside Story of Nasser and His Relationship with World Leaders, Rebels, and Statesmen*
* *Secret Channels: The Inside Story of Arab-Israeli Peace Negotiations*
* *Illusions of Triumph*
* *Iran: The Untold Story*
* *The Return of the Ayatollah*
* *The Iranian Revolution from Mossadeq to Khomeini*
* *October War*

## Referanser
Den arabiske nasjonalistbevegelsen

**Den arabiske nasjonalistbevegelsen** (*Harakat al-Qawmiyyin al-Arab*) var en panarabisk nasjonalistorganisasjon som var innflytelsesrik i store deler av den arabiske verden, hovedsakelig blant palestinere.

## Referanser
Trønderhopp

**Trønderhopp** er en hoppklubb som holder til ved Granåsen i Trondheim. Klubben ble stiftet i 1982, og har siden den gang levert mange topphoppere, blant dem Roar Ljøkelsøy, Tommy Ingebrigtsen, Henning Stensrud og Anders Bardal.

Sportssjef i Trønderhopp sesongen 2011/12 var Hroar Stjernen. Med i treningsapparatet har han Rolf Åge Berg, Steinar Bråten, Daniel Forfang, Geir Johnsen, Henning Stensrud, Håvard Lie og Morten Solem, alle tidligere hoppere på høyt nivå.

Ildsjelen bak stiftelsen av Trønderhopp var Odd Johannessen. Johannesen brukte helt nye prinsipper bak organiseringen av skiklubben, og organiserte den som et lag for de beste hopperne i distriktet. Trønderhopp var også åpen for de beste fra hele landet. Satsingen gav resultater allerede på åttitallet, og førte frem hoppere som Hroar Stjernen, Trond Jøran Pedersen, Steinar Bråten, Ole Christian Eidhammer, Rolf Åge Berg og Jan Henrik Trøen.

Trønderhopp samarbeider med Heimdal videregående skole om et opplegg for unge talenter som kan gå på videregående over fire år mens de trener med klubben. Dette tilbudet gjelder både hopp og kombinert.

## Referanser


## Eksterne lenker
* 
*
Yahya Hammuda

**Yahya Hammuda** (arabisk: , født i 1908 i Lifta i nærheten av Jerusalem i Palestina i Det ottomanske rike, død 2006) var formann i Palestinas frigjøringsorganisasjons (PLO) eksekutivkomité fra 24. desember 1967 til 2. februar 1969. Hammudas forgjenger var Ahmad Shukeiri, og han ble selv etterfulgt av Yasir Arafat.

Yahya Hammuda var den som inviterte Arafat til å slutte seg til PLO. Arafats Fatah ble tildelt 33 av 105 seter i Palestinas frigjøringsorganisasjons eksekutivkomité.

Hammuda var et stiftende medlem av *General Refugee Congress* (GRC). GRCs første kongress fant sted 17. mars 1949 i Ramallah der Muhammad Nimr al-Hawari ble valgt til formann, med Yahya Hammuda og ‘Aziz Shihada som assisterende formenn. 

## Eksterne lenker
* PLO tidslinje på arabisk.
Karameh

**Karameh** (eller **al-Karameh** og **al-Karamah**) er en by i Jordan, nær Allenbybroen som strekker seg over jordanelva. Byen ligger ved grensen til Israel. 

Karameh er særlig kjent for slaget om Karameh fra 1968. Karameh var på den tiden politisk og militært hovedkvarter for den palestinske organisasjonen Fatah, som ble ledet av Yasir Arafat. Byen fikk svært omfattende skader under angrepet.

Byen hadde rundt 40 000 innbyggere i 1968, de fleste av dem palestinske flyktninger.

## Bok
Cappelen utgav boka Karameh av Kirsti Blom i 1984, ei bok hvor en norsk helsefagarbeider møter palestinere i Libanon. På baksiden av boka står det at Karameh også betyr verdighet.

## Referanser
Ildjernet

**Ildjernet** er en øy i indre Oslofjord. Den tilhører Nesodden kommune, og ligger rett ut for den bratte Vardåsen, syd for Flaskebekk, og nord for Bjørnemyr og Sunnaas sykehus.

Ildjernet er på bare 0,17 km². Inntil 1831 var Ildjernet eiet av Mariakirken i Oslo. Fra gammelt av var øya ikke egnet for jordbruk, men det har blitt dyrket noe poteter på øya senere, på 1800-tallet da det var en del bosetning. Øya er matrikulert som gårdsnummer 3 i Nesodden.

Om ikke jordbruket var særlig omfattende, kom inntekter både fra handel og utskiping av trelast, og fra fiskeri. Handelsfamilien Bakke hadde utstrakte handelsrettigheter, og skog inne på halvøya. Rundt Ildjernet var det et utstrakt fiske, særlig når makrellen kom.

En tid ble det drevet pensjonat der, og rundt århundreskiftet (ca. 1895–1903) endog drevet et «forlystelses-etablissement» med sjøbad, kurbad, revyscene, dansegulv og vinbodega under navnet Elgjarnes Bad. Bildet viser Ildjernet, med Elgjarnes nær høyre billedkant.

Idag er det ingen fastboende; De fleste med tilhørighet er de som eier sommerhus på øya. Nesoddbåtene anløper  Ildjernet i daglig rute i sommerhalvåret (morgen – kveld). I tillegg kjøres det rute langs Nesoddlandet til Drøbak og Son midt på  sommeren. Onsdag, torsdag, fredag, lørdag og søndag.

En del mindre øyer ligger rundt Ildjernet. På utsiden av øya ligger Lindholmen, skilt fra Ildjernet med et 60 meter bredt og nokså grunt sund. Innenfor, mellom øya og den bratte åssiden, ligger Sutern, som ved flo sjø fremstår som to holmer. Nord for Sutern ligger Kavringen, en travel liten holme som huser båtverksted og marina.

I bukta på østsiden av øya, ble det i 2008 etablert et lite naturreservat på 4 dekar, med formål å verne et marint gruntvannsområde med strandenger.

Ved grunnen Ildjernsflu, i fjorden nord for øya, lå i mange år ett av Norges meget få fyrskip. Dette ble erstattet av et fast fyr allerede i 1967.

I boken *Ildjernets nyere historie : en reisefører for et øysamfunn i Oslofjorden* fra 2008, skrevet av Rolf Høyer og illustrert av Jan Harr, er hele øygruppens historie nøye og fornøyelig beskrevet.

## Referanser


## Kilder
* Nesoddens historie bind II, av Christian Hintze Holm.
* Hjalmar Berners «Nesodden Herred» fra 1924.
* Ildjernets nyere historie, 2008, av Rolf Høyer
Operation Crossbow (film)

***Operation Crossbow*** er en britisk krigs- og eventyrfilm fra 1965 regissert av Michael Anderson. Hovedrollene spilles av George Peppard, Sophia Loren, Trevor Howard og John Mills.

Filmen har hentet inspirasjon fra en militæroperasjon under andre verdenskrig kalt Operation Crossbow.

## Handling
Tiden er satt til den andre verdenskrig. Det nasjonalsosialistiske Tyskland eksperimenterer med flyvende bomber og raketter (V1 og V2) som sendes mot Storbritannia. Tre britiske vitenskapsmenn blir så sendt inn i Tyskland for å spionere, og det lykkes to av dem å bli ansatt som ingeniører ved et underjordisk anlegg. Disse to har så som oppgave å sende informasjon til det britiske flyvåpenet om hvor anleggene befinner seg slik at de kan bombes.

## I rollene
*George Peppard: Lt. John Curtis
*Jeremy Kemp: Phil Bradley
*Sophia Loren: Nora
*John Mills: General Boyd 
*Tom Courtenay: Robert Henshaw
*Trevor Howard: Professor Lindemann
*Richard Johnson: Duncan Sandys 
*Barbara Rütting: Hanna Reitsch
*Lilli Palmer: Frieda, die Hotelierin
*Karel Stepanek: Prof. Hoffer

## Eksterne lenker
*
Tahitifestivalen

**Tahitifestivalen** er en musikkfestival som arrangeres i Kristiansund hvert år. Festivalen arrangeres av Frode Alnæs og kafeen Dødeladen på Innlandet, og ble opprinnelig skapt for å skape entusiasme rundt bydelen, som tidligere ble kalt Tahiti. Festivalen ble arrangert for første gang i 2000.

I 2006 var det konserter med blant andre Madrugada, Åge Aleksandersen og Sambandet, Kari Bremnes Trio, Lynni og Frode, D'Sound og Bigbang, og festivalen hadde 20&nbsp;000 besøkende.

I 2007 besøkte Åge Aleksandersen, Hellbillies og deLillos festivalen, og Dance With a Stranger, Alnæs' eget band, opptrådte også. Dette året hadde besøkstallet økt til 21&nbsp;000.

I 2008 var det konserter med blant andre Madcon, Kim Larsen, Vidar Johnsen, Raga Rockers, Henning Kvitnes, Glenn Hughes, The Margarets, Jan Eggum, Postgirobygget og John Mayall.

I 2025 ble festivalen avlyst.

## Referanser


## Eksterne lenker
* 
*
Don Bluth

**Donald Virgil Bluth** (født 13. september 1937) er en tidligere Disney-animatør som forlot Disney for å starte sitt eget animasjonsstudio. Etter at han sluttet hos Disney kunne han med friere hender skape animasjoner som ikke var like gylne, men også hadde en mørkere tone. Blant annet forekommer det blod i flere av hans filmer når noen karakterer blir hardt skadet.

## Filmografi
### Som regissør og produsent
* *[[Småen (1978)|Småen]]* (1978)
* *[[Banjo the Woodpile Cat]]* (1982)
* *[[Nimhs hemlighet]]* (1982, også som manusforfatter)
* *[[Et amerikansk eventyr]]* (1986)
* *[[Lillefot og vennene hans]]* (1988)
* *[[Hunden Charlie]]* (1989, også som manusforfatter)
* *[[Rock-A-Doodle (film)|Rock-A-Doodle]]* (1991, bare som regissør)
* *[[Trollet i parken]]* (1994)
* *[[Tommelise (film)|Tommelise]]* (1994, også som manusforfatter)
* *[[Pingvinen og lykkesteinen]]* (1995)
* *[[Anastasia (film fra 1997)]]* (1997)
* *[[Bartok the Magnificent]]* (1999
* *[[Titan A.E.]]* (2000)
* *Tamagotchi: The Movie* (2007)

### Som animatør
* *[[Tornerose (film)|Tornerose]]* (1959, ukreditert)
* *[[Sverdet i stenen]]* (1963, ukreditert)
* *[[Robin Hood (film, 1973)|Robin Hood]]* (1973)
* *[[Filmen om Ole Brumm]]*' (1977)
* *[[Bernard og Bianca]]* (1977)
* *[[Peter og dragen]]*  (1977)
* *[[Xanadu (film)|Xanadu]]* (1980)
* *[[To gode venner &ndash; Todd og Copper]]* (1981, ukreditert)

En av hans store prosjekter var videospillet * ''Dragon's Lair fra 1983.
Der var det han selv som laget animasjonen.

## Referanser


## Eksterne lenker
* 
* 
* Biografi på engelsk om Don Bluth
North Atlantic Salmon Fund

**North Atlantic Salmon Fund** (NASF) ble etablert av og ledes av *Orri Vigfusson* på Island og har som mål å stoppe garnfiske etter laks. Dette gjøres blant annet ved å kjøpe ut garnfiskerne. Hovedkvarteret ligger i Reykjavík med filialer i alle land omkring Nordatlanterhavet. Organisasjonen ble etablert i 1989.

## Eksterne lenker
* Hjemmeside
NASF

**NASF** kan vise til:

* North Atlantic Salmon Fund
* Norges Airsoft Forbund
* National Association for Science Fiction
Helge Orten

**Helge Orten** (født 1966) er en norsk politiker (H). Han var innvalgt på Stortinget fra Møre og Romsdal fra 2013 til 2025. I stortingsvalget 2017 var han Høyres førstekandidat i Møre og Romsdal.

Ved stortingsvalget 2025 sa han nei til gjenvalg. Fra 2025 driver han eget rådgivningsselskap i Molde i samarbeid med Geelmuyden Kiese.

## Bakgrunn
Helge Orten ble født 25. oktober 1966 i Midsund, Møre og Romsdal, som sønn av arbeidsformann Paul Norvald Orten og hjemmehjelp Klara Sætervik. Orten er utdannet siviløkonom fra Norges Handelshøyskole. Etter ett år i et revisjonsfirma i Molde var han økonomisjef i sjømatselskapet Sjøvik AS 1991–2003.

## Politisk virke
Han var medlem av Midsund kommunestyre 1992–1995 og 1999–2011, herunder ordfører 2003–2011. Orten var leder i Møre og Romsdal Høyre 2010–2014 og gruppeleder i Møre og Romsdal fylkesting 2011–2013. Ved stortingsvalget i 2013 var han Høyres 1. kandidat til Stortinget fra fylket. I 2017 ble han leder av transportkomiteen. Orten hadde lenge arbeidet for ferjefri E39. Orten har arbeidet for å få gjennom Møreaksen, som vil innebære at hovedveien E39 blir lagt via en fastlandsforbindelse for hjemsted Midsund, og hans dobbeltrolle som investor i hjemkommunen Midsund har vært omdiskutert.

### Stortingskomitéer
* 2021&ndash;2025 Medlem av Finanskomiteen
* 2017&ndash;2021 Leder av Transport- og kommunikasjonskomiteen
* 2013&ndash;2017 Medlem av Transport- og kommunikasjonskomiteen

## Referanser


## Eksterne lenker
* 
*
Rolf Jonas Hurlen

**Rolf Jonas Hurlen** (født 2. desember 1959) er en norsk lokalpolitiker fra Høyre. Han var ordfører i Nesset kommune i Møre og Romsdal fra 2007 til 2019. 

Hurlen ble første gang innvalgt i Nesset kommunestyret i 1987 og var følgelig kommunestyrerepresentant for Høyre i over 30 år.  

## Referanser
Dag Vaagen

**Dag Arne Vaagen** (født 19. januar 1956) er en norsk lokalpolitiker fra Høyre. Han var ordfører i Sande kommune i Møre og Romsdal fra 2007 til 2019 og igjen fra 2023. Vågen var medlem av Fylkestinget i Møre og Romsdal 2011-2015 og er leder av Sande Høyre.

## Referanser
Snaresbrook undergrunnsstasjon

**Snaresbrook undergrunnsstasjon** er en stasjon i Londons undergrunnsbane. Stasjonen ble åpnet den 22. august 1856 av *Eastern Counties Railway*. Den ble overført til undergrunnsbanens Central-linje 14. desember 1947.

|}
## Eksterne lenker
* Snaresbrook Underground Station Transport for London (Engelsk)
Charles Tøsse

**Charles Tøsse** (født 19. januar 1958) er en norsk lokalpolitiker fra Høyre. Han var ordfører i Stordal kommune i Møre og Romsdal fra 2003 til 2015. Fra 2015 leder han Høyres fylkestingsgruppe i Møre og Romsdal.

Tøsse er utdannet lærer fra Sogndal lærarhøgskule, og var rektor ved Liabygda skule i Stranda kommune og daglig leder i næringsutviklingsselskapet Norddal næringshage (Fjordhagen) før han ble ordfører.

## Referanser
South Woodford undergrunnsstasjon

**South Woodford undergrunnsstasjon** er en stasjon på Londons undergrunnsbane. Den ble åpnet som South Woodford (George Lane) den 22. august 1856 av Eastern Counties Railway, og ble overført til undergrunnsbanens Central-linje 14. desember 1947.

|}
## Eksterne lenker
* South Woodford Underground Station Transport for London (Engelsk)
Arnfinn Storvik

**Arnfinn Storvik** (født 13. oktober 1954) er en norsk lokalpolitiker fra Høyre. Han var ordfører i Eide kommune i Møre og Romsdal fra 2003 til 2011.

Storvik var medlem av Eide kommunestyre 1995-2011 og var varaordfører før han ble ordfører i 2003.

## Referanser
Bjørn Sandnes

**Bjørn Sandnes** (født 4. mars 1950) er en norsk lokalpolitiker fra Høyre. Han var ordfører i Haram kommune i Møre og Romsdal fra 2007 til 2015.

Sandenes er styreleder i Nordøyvegen AS  fra 2009 og er også styreleder i Haram Bygdebok AS. Han har også vært styreleder i Sunnmøre Regionråd.

## Referanser
Ole Morten Sørvik

**Ole Morten Sørvik** (født 25. oktober 1964) er en norsk lokalpolitiker som representerer (Høyre) og som var ordfører i Tingvoll kommune fra 2007 til 2011

Sørvik er fra 2011 administrerende direktør i forsikringsselskapet Bud og Hustad Forsikring Gjensidig.

## Referanser
Kjell Lode

**Kjell Lode** (født 8. juli 1955) er en norsk politiker fra Kristelig Folkeparti. Han var ordfører i Fræna kommune i Møre og Romsdal fra 2007 til 2011.

Lode er tidligere fylkesleder for Kristelig Folkeparti i Møre og Romsdal og er vararepresentant til Stortinget i perioden 2013-2017.

## Referanser


## Eksterne lenker
*
Knut Støbakk

**Knut Støbakk** (født 4. oktober 1953) er en norsk lokalpolitiker fra Kristelig Folkeparti. Han var ordfører i Giske kommune i Møre og Romsdal fra 2003 til 2015.

Støbakk er fiskebåteier og styreformann i Sunnmøre og Romsdal Fiskesalslag (Surofi),

## Referanser
Jan Kåre Aurdal

**Jan Kåre Aurdal** (født 23. mai 1955) er en norsk lokalpolitiker som representerer Kristelig Folkeparti. Han var ordfører i Sykkylven kommune i Møre og Romsdal fra 1999 til 2011.

Aurdal var fylkesleder i Møre og Romsdal Kristelig Folkeparti i åtte år og medlem av KrFs sentralstyre i fire år. I 2012 ble han tilsatt som daglig leder i Sunnmøre Regionråd. 

## Referanser
BTR-90

**BTR-90** eller **GAZ-5923** er et russisk amfibisk pansret personellkjøretøy med åttehjulsdrift fra Arzamas, en del av GAZ-konsernet.  I store trekk er det et forstørret skrog fra en BTR-80 med tårn fra en BMP-2.  Pansringen er forbedret fra BTR-80, noe som skal gi beskyttelse mot 14,5 mm kaliber forfra.

Den er bestykket med en 30 mm maskinkanon, koaksial 7,62 mm mitraljøse og AGS-17 30 mm granatkaster.  Versjonen på bildet har tårn fra en BMP-3 og derfor en 100 mm kanon.

## Historie og utvikling
BTR-90 ble utviklet i 1993, og vist for offentligheten i 1994.  Et lite antall av vognene er i tjeneste med russiske innenriksstyrker.

## Teknisk
Vognføreren og vognkommandøren sitter framm i skroget.  Infanteristene sitter av gjennom luker mellom andre og tredje hjulsett.

I vannet drives BTR-90 fram av to vannjeter.

Hovedbestykningen er en 30 mm maskinkanon av type 2A42 eller en 100 mm kanon av type 2A70.  Disse kan heves til 75°, og er stabilisert i to akser.  Koaksialt er montert en mitraljøse av type PKT.  En automatisk granatkaster av type AGS-17 kan også monteres.  Panservernmissiler av type AT-5 Spandrel (russisk navn *Konkurs*).  Denne siste er montert på tårntaket og har en rekkevidde på rundt 4 km.  Fire missiler kan tas med.

Motoren er en turbodiesel og er montert bak i skroget.  

## Varianter
;BTR-90M: Med kanontårn fra BMP-3 og 100 mm kanon.  Først sett i 2001, og ikke i tjeneste.

## Eksterne lenker
* 
* BTR-90 Army Recognition - beskrivelse og bilder (engelsk, fransk)
* Beskrivelse hos FAS  (engelsk)
Tydalsdialekt

**Tydalsdialekt** finnes i Tydal kommune, sørøst i Trøndelag. Dialekten er i nære slekt med dialekten i Rørosområdet, Holtålen og Selbu, samt Härjedalen i Sverige. Tydalsmålet skiller seg fra «vanlig» trøndersk ved at det ikke har apokope på overvektsord, altså heter det *å skrive* på tydalsmål, mot *å skriv* på de fleste andre trøndermåla. Jamvektsord har full utjamning som i *å våttå* («å vite») og *å båkkå* («å bake»).

## Personlig pronomen
*1. pers. ental: *E*
*1. pers. flertall: *Mi*
*2. pers. ental: *Du*
*2. pers. flertall: *Dåkk*(objektsform) og *Di* (subjektsform) Eks: *Di må kose dåkk*.
*3. pers. ental: *Hanj* og *Ho*. Dativ: *Hønnøm* og *Hinnja*.

## Nektingsadverb
*Itj* (trykksvak) og *ittje* (trykksterk).

Eldre varianter: *Injt* og *injte*.

## Tjukk ''l''
Tjukk *l* etter en vokal (utenom *i* og *y*) og i ord som *elv*, *elg*, *blod*, *flå*.

Tjukk *l* av eldre *rð* (nå skrevet *rd*)  i ord som *gard*, *ord* og *bord*.

## Kløyvd infinitiv
Tydalsmålet har kløyvd infinitiv som de fleste trønderske dialekter, men i motsetning til «vanlig» trøndersk blir ikke overvektsorda apokoperte. Jamvektsorda får full utjamning.

Jamvektsord: *Vårrå*, *båkkå*, *kåmmå*, *småkkå*, *låsså*, *spållå*.

Overvekstord: *Kjøre*, *sønge*, *skrive*, *drekke*, *springe* (altså uten apokope).

## Monoftongering
Et annet særtrekk er den markerte monoftongiseringa. En sier for eksempel *en sö* om en sau og *å steke* om å steike. Legg merke til at den monoftongerte ö-lyden skiller seg frå den vanlige ø-lyden vi finner i ord som "øl" og "tør". Ö-lyden uttales lengre inn i munnhula og er "djupare" enn vanlig ø. En kan dermed plassere tydalsmålet i samme kategori som dialekten på Røros, i Selbu og øvre del av Gauldalen (Haltdalen og Ålen). Disse målføre utgjør et overgangsmål fra trøndersk til austlandsk.

## Substantiv

*Hankjønnord bøyes slik: *En sækk*, *sækkinj*, *fler sækkæ*, *allje sækkænj*. *En kar*, *kar’n*, *flere kærræ*, *allje kærrænj*. 
*Hunkjønnsord bøyes slik: Svakt: *I rute*, *ruta*, *flere rutå*, *allje rutånj*. Sterkt: *I myr*, *myra*, *flere myri*, *allje myrinj*.
*Intetkjønnsord bøyes slik: *I skåpp* (skap), *skåppe*, *flere skåpp*, *allje skåppa*. *I bord*, *borde*, *fler bord*, *allje borda*.

## Dativ
I likhet med andre gamle trøndermål har tydalsmålet kasusbøying av substativ i bestemt form. Det er da dativforma som skiller seg ut fra de oblike kasus.

*Entall:* Hankjønnsord får -a-ending i dativ. *Gubbinj drekk vatn*, mens me *servere kaffe åt gubba*. Hunkjønnsord får inj-ending eller ånj-ending i dativ. *Kjærringa va lita* og *Kanna e tom*,  mens det heiter *gubbinj gjekk bortåt kjærringinj* og *Det e kaffe neppå kanjånj*. Intetkjønnsord får a-ending i dativ: *Det står smør oppi skåppa*.

*Flertall:* Både hankjønnsord, hunkjønnsord og intetkjønnsord får endinga -øm i dativ. Hankjønn: *Gardænj låg oppå en høg*. Dativ: *Det bodde my følk på gardøm*. Hokjøn: *Ho slo dørinj nerr ho gjekk*. Dativ: *Det va fire glasrutå ti allje dørøm*
Tanke

**Tenke**, **tenking** eller **tanke** er en mental prosess som tillater individer å modellere verden og hanskes med den effektivt ifølge deres objekter, planer, slutninger eller begjær. Ord som refererer til lignende konsepter og prosesser er kognisjon, bevissthet, ideer og fantasi.

*Tenking* involverer intellektuell manipulasjon av informasjon, da vi former konsepter, engasjerer oss i problemløsning, fornuft og det å ta bestemmelser.

Tenking er en høyere kognitiv funksjon og analyser av tenkeprosesser er en del av kognitiv psykologi.

## Se også
* Kognisjon
* Idé
* Filosofi
* Bevissthet
* Sinn
* Kreativitet
* Tankeforstyrrelse
* Tankeoverføring
Max Rauh

**Max Rauh** (født 1888, død 1961) var en tysk maler som ble erklært *[[entartet]]* av det tyske nazist-regimet i 1930-årene.
I 1926 leverte han et maleri til valfartskirken Maria Rosenberg, og var da basert i München.

Beslagslisten nevner ett verk.

## Referanser
Flyktningleir

En **flyktningleir** er en midlertidig leir som tar imot flyktninger. De bygges som regel av myndigheter, FNs høykommissær for flyktninger, internasjonale organisasjoner (slik som Røde Kors) eller ikke-statlige organisasjoner. Opptil hundretusenvis av mennesker kan bo i enkelte av de største leirene.

## Kenya
Ved Dadaab i Kenya, ligger det som i 2009 var verdens største flyktningleir (300 000 flyktninger pr. desember 2009). (Borgerkrigen i Somalia er grunnen til at de fleste beboerne har flyktet til denne leiren.)

## Bangladesh
Fra 2017 ble leiren Kutupalong i Bangladesh verdens største flyktningleir etter st den mottok fordrevne rohingyaer fra Myanmar.

## Se også
* Asylmottak

## Referanser


## Eksterne lenker
*
Vestfold Klima- og Energiforum

**Vestfold Klima- og Energiforum** (tidligere **Vestfold Energiforum**) er et miljørettet partnerskap for meningsutveksling, bevisstgjøring og læring i klimaproblematikk og energibruk. Forumet har 23 partnere (2016).

;Hovedpartnere
* Biogass Oslofjord
* Esso Norge AS
* Fylkesmannen i Vestfold
* Greve biogass
* Holmestrand kommune
* Horten kommune
* Kommunalbanken Norge
* Larvik kommune
* Nøtterøy kommune
* Re kommune
* Sande kommune
* Sandefjord kommune
* Skagerak Energi AS
* Tjøme kommune
* Tønsberg kommune
* Vestfold fylkeskommune

;Nettverkspartnere
* Asplan Viak
* Becker Automation
* Grønt Fagsenter
* Norsk Enøk og Energi AS
* Omega Energi
* Rambøll
* VESAR

Vestfold Energiforum kommer til å arrangere temaseminarer og et par større konferanser i året. Der blir politikere, næringslivet og andre invitert til debatt rundt alternativ energi og klimagasser.

## Eksterne lenker
*
Robertprisen for årets regissør

**Robertprisen for årets regissør** (*Robertprisen for årets instruktør*) er en filmpris, som deles ut ved den årlige Robertfesten av Danmarks Film Akademi. Den ble utdelt første gang i 2001 og vinneren var Per Fly som fikk den for *[[Benken (film)|Benken]]*. Per 2023 har Fly vunnet tre ganger, det samme har Lars von Trier.

## Prismottakere
;2020-årene

;2010-årene

;2000-årene
Said Aburish

**Said K. Aburish** (arabisk: ) (født 1935 i El-Azariyeh, død 2012) var en palestinsk journalist og forfatter.

Etter skolegang i Jerusalem og Beirut begynte han på studier ved et universitet i USA. Han vendte tilbake til Beirut på 1950-tallet, og ble journalist for Radio Free Europe og den londonbaserte avisen *[[Daily Mail]]*.

Aburish skrev flere bøker om Midtøsten-konflikten, inkludert *Cry Palestine* og *Children of Bethany*. Han skrev også sympatisk om kristne palestineres situasjon i *The Forgotten Faithful: The Christians of the Holy Land*.

Aburish var en sterk kritiker av den saudiarabiske kongefamilien, og dette kommer blant annet frem i boken *The Rise, Corruption and Coming Fall of the House of Saud*.

## Bibliografi
* *Children of Bethany: The Story of a Palestinian Family*, Indiana University Press 1988. ISBN 0-253-30676-0
* *Cry Palestine: inside the West Bank*, Bloomsbury, London 1991. ISBN 0-7475-1005-9
* *The forgotten faithful: the Christians of the Holy Land*, Quartet, London, 1993. ISBN 0-7043-7036-0
* ''Rise, Corruption and Coming Fall of the House of Saud'', Bloomsbury, London, 1994. ISBN 0-7475-1468-2
* *A Brutal Friendship: The West and The Arab Elite*, Victor Gollancz Ltd, London, 1997. ISBN 0-575-06275-4
* *Arafat: From Defender to Dictator*, Bloomsbury Pub. Ltd. (UK), 1998. ISBN 1-58234-049-8
* *Saddam Hussein: The Politics of Revenge*, Bloomsbury Pub., New York, U.S.A., 1999. ISBN 1-58234-050-1
* *Nasser: the Last Arab*, Thomas Dunne Boooks/St. Martin's Press, New York 2004. ISBN 0-312-28683-X

## Se også
* Said K. Aburish &ndash; Journalist and Writer
*  Selling to Saddam  issue 221 – July 1991  new internationalist   from Pay Off: Wheeling and Dealing in the Arab World (André Deutsch) 1985.

## Referanser
Nayef Hawatmeh

**Nayef Hawatmeh** (kunya: **Abu an-Nuf**; født 1935) er en palestinsk politiker. Han har vært generalsekretær for den marxistiske Demokratisk front for frigjøring av Palestina (DFLP) siden den ble dannet i 1969 etter å ha blitt utskilt fra Folkefronten for Palestinas frigjøring (PFLP), hvor han også var grunnlegger. Hawatmeh var en leder av en marxistisk fløy i den arabiske nasjonalistbevegelsen (ANM) før han dannet PFLP med George Habash.

Hawatmeh er født i Jordan, i en kristen familie.

## Referanser


## Eksterne lenker

*
Karl Norum

**Karl Martin Norum** (1852–1911) var en norsk arkitekt, mest kjent for sine mange kirkebygg, samt bidrag til gjenreisningen etter bybrannen i Ålesund 1904. 

I Trondheim ble han ansatt hos byggefirmaet og arkitekt Jakob Digre (1886) som ledet an i utviklingen av ferdighus i dragestil. 
Norum benyttet dette i hans mange kirkebygg som
Stangvik kirke (1896),
Frei kirke (1897), Neiden kirke (1902),
Levanger kirke (1902), Buksnes kirke (1905), 
Veøy kirke (1907), Holm kirke,
samt tidligere  Steinkjer kirke og Namsos kirke. 

I hjembyen Trondheim stod Norum ellers bak en rekke offentlige og industrielle bygg som
Britannia Hotel (1895), Mathesongården (1898), Hjorten Revy- og Varietéteater restaurant (drage, 1899), 
familien Bødtkers Villa Kvernbakken (drage, 1902), 
Frimurerlogen, Trondhjem sygehus på Øya (1902),
Nordre gate 9 (1903), hovedpostkontoret (1911) og Tollboden (1911).
De fleste var i jugendstil og mur,

I Ålesund (1904–07) var han arkitekt for knapt ti bygg, det mest kjente er kanskje
den 2.94 m brede Kongens gt. 10 B som er landets smaleste bygård.  Han tegnet også
Handelshuset Carl E. Rønneberg & Sønner på Noteneset.

## Eksterne lenker
* Norsk kunstnerleksikon
* Karl Martin Norum i SNL
* Svein Henrik Pedersen: Mesterarkitekten Karl Norum og Trondheim hovedpostkontor
Herregårdsspillet

**Herregårdsspillet** er en non-profitt, frivillig organisasjon, etablert i 1989. Formålet er å planlegge, organisere og gjennomføre skuespill i tilknytning til Herregården. Første forestilling ble spilt i 1993. Fra da av har en hatt syv til åtte forestillinger hvert år, basert på forfatter Erling Pedersens lokalhistoriske spill. Om lag 30 000 personer har besøkt spillet til nå (2007). Administrasjonen har to ansatte på deltid: leder/produksjonsleder og leder for systue. Mellom 50 og 70 amatører deltar i og rundt oppsetningene, i tillegg til to-fem profesjonelle skuespillere og proffer bak lyd, lys, regi og komposisjon. Om lag 1500 frivillige har vært engasjert i spillet siden starten.

Styret for 2008 er:

*Svein Rød (leder)
*Kari Brekke Nilsen (nestleder)
*Torstein Åkra (kasserer)
*Per Olav Hauge (styremedlem)
*Anne Grethe Klaussen (styremedlem)
*Erik Lundh (styremedlem)
*Jan Erik Jensen (styremedlem)
*Eric Sandmæl (styremedlem)
*Torhild Utklev (varamedlem)
*Susanne Kæmpe (varamedlem)
*Ragnvald Kaupang (varamedlem)
*Øystein Tomter (varamedlem)
*Øyvind Hunskaar (revisor)
*Berit Pedersen (sekretær)

I 2000 satte Herregårdsspillet også opp *Ild for Live – et milleniumsspill*.

## Referanser


## Eksterne lenker
* Herregårdsspillet, Larvik – Hjemmeside
Hans Purrmann

**Hans Purrmann** (født 10. april 1880 i Speyer, død 17. april 1966 i Basel, Sveits) var en tysk maler og grafiker.

Han gikk først i malerlære i farens firma og fortsatte på kunsthåndverkskolen i Karlsruhe (1897 -1899). Da kom han inn på kunstakademiet i München, med lærerne Gabriel von Hackl (i tegning) og Franz von Stuck (i maleri).

I 1905 slo han seg ned i Paris, og ble bl.a. kjent med Matisse, som gjorde inntrykk. Sammen med en del andre startet han Académie Matisse. I løpet av første verdenskrig ble all hans eiendom i Paris beslaglagt som fiendtlig eiendom, mens han selv befant seg i Württemberg. Han flyttet til Berlin i 1916 og stilte ut sammen med yngre kunstnere i en av «sezessionene». Mye av det han laget i denne tiden var grafiske arbeider.

Han ble engasjert i kunsttidsskriftet *«Kunst und Künstler»* som ble redigert av Karl Scheffler. Han ble også invitert til Preussische Akademie der Künste, og godtok det, men ikke å bli professor. Han flyttet til Italia i 1935 og ble styrer for Villa Romana i Firenze. Denne stillingen ble usikker etter at hans verker ble erklært entartet i hjemlandet. Nazistene beslagla 21 arbeider pluss 2 portretter malt av Rudolf Großmann.  Da Mussolini falt, flyktet han til Sveits.

I etterkrigstiden gikk det bedre. Han hadde utstillinger flere steder, og mottok æresbevisninger. Purrmann ble i 1955 utnevnt til den tyske ordenen Pour le Mérite für Wissenschaften und Künste.

*Kunstverein Hannover* arrangerte en stor retrospektivutstilling i anledning 80-årsdagen.

## Referanser
Michael Flagstad

**Michael Flagstad** (født 1869, død 1930) var en norsk musiker og dirigent fra Hamar. Han studerte fiolin hos Gudbrand Bøhn, var kapellmester ved Centralteatret 1901 til 1909 og ved Det norske teatret 1912 til 1917. Han var en av initiativtakerne og styremedlem i Norsk Musikerforbund som ble startet i 1911. Han oversatte også en rekke operatekster til norsk.

Michael Flagstad var gift med pianisten Maja Flagstad og var far til Kirsten Flagstad, Ole Flagstad, Lasse Flagstad og Karen-Marie Flagstad.  De flyttet fra Hamar til Kristiania der de bosatte seg på Vinderen rundt 1900.

## Referanser
Skeidar

**Skeidar** er en norsk møbelkjede som ble etablert i 1912 og startet som Adolf Andresens møbelsnekkerverksted i Ski. I 1964 ble verkstedet utvidet med en butikk av Erna og Erik Andresen. 

Kjeden hadde i mars 2026 49 butikker i Norge. Hovedkontoret ligger på Holmen i Asker kommune. I 2021 omsatte Skeidars varehus møbler og interiørartikler for rundt to milliarder kroner.

I 2012 kjøpte Skeidar møbelkjeden Living og dannet konsernet SkeidarLiving Group AS. Etter sammenslåingen økte antallet utsalgssteder, men flere av Living-butikkene var lite lønnsomme. De mest lønnsomme ble omprofilert til Skeidar, mens øvrige butikker ble avviklet.

Martin Andresen er eier og konsernsjef i kjeden. 

## Referanser


## Eksterne lenker
*
Sportsklubben Strong

**Sportsklubben Strong** (1. mai 1915 &ndash; 14. oktober 1952) var et idrettslag som holdt til på Grünerløkka i Oslo.

Klubben hadde sitt nedslagsfelt i området øst for parken Birkelunden og vest for Dælenenga idrettsplass. Klubben drev med bandy, fotball, ishockey og skisport. Strong var med på å stifte Norges Ishockeyforbund i 1934 og ble norgesmester i denne idretten i 1948. Klubben vant Oslo-serien i fotball i 1929.

*[[Dæhlenengen Ski- og Ballklubb]]* (stiftet 18. mars 1916) ble slått sammen med Strong i oktober 1940.

29. oktober 1952 slo Strong seg sammen med naboklubbene *[[Sportsklubben Spero]]* og *[[Ball- og Skiklubben av 1914]]* (*B.14*), og dannet *[[Grüner Allianseidrettslag|Grüner Idrettslag]]*. Med 37 stemmer for og 7 stemmer mot gikk Strongs ekstraordinære generalforsamling inn for sammenslutningen.

## Landslagsspillere fra Strong
;Fotball
*Thorleif Hartung, 1 landskamp, debut 1933.
*Lars Martinsen, 5 landskamper, debut 1938.

;Bandy
*Thorleif Hartung, 5 landskamper, debut 1928.
*Lars Martinsen, 1 landskamp, debut 1929.
*Einar Nilsen, 3 landskamper som Strong-spiller (totalt 5), debut 1935.

## Referanser